title: Smernica Rady 96/43/ES z 26. júna 1996, ktorá mení, dopĺňa a konsoliduje smernicu 85/73/EHS s cieľom zabezpečiť financovanie veterinárnych inšpekcií a kontrol živých zvierat a určitých živočíšnych výrobkov a mení a dopĺňa smernice 90/675/EHS a 91/496/EHS

text:
Dôležité právne oznámenie

|

31996L0043

Úradný vestník L 162 , 01/07/1996 S. 0001 - 0013

		Smernica Rady 96/43/ESz 26. júna 1996,ktorá mení, dopĺňa a konsoliduje smernicu 85/73/EHS s cieľom zabezpečiť financovanie veterinárnych inšpekcií a kontrol živých zvierat a určitých živočíšnych výrobkov a mení a dopĺňa smernice 90/675/EHS a 91/496/EHSRADA EURÓPSKEJ ÚNIE,so zreteľom na Zmluvu o založení Európskeho hospodárskeho spoločenstva a najmä na jej článok 43,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže živé zvieratá a živočíšne výrobky sú zahrnuté do zoznamu výrobkov obsiahnutých v prílohe II k zmluve; keďže takéto zvieratá a živočíšne výrobky predstavujú zdroj príjmu pre časť poľnohospodárskeho obyvateľstva;keďže smernica Rady 85/73/EHS z 29. januára 1985 o financovaní veterinárnych inšpekcií a kontrol živočíšnych výrobkov, na ktoré sa vzťahuje príloha A k smernici 89/662/EHS a smernica 90/675/EHS [4], stanovila zásady upravujúce účtovanie poplatkov za takéto kontroly;keďže smernica Rady 90/425/EHS z 26. júna 1990, týkajúca sa veterinárnych a zootechnických kontrol uplatniteľných pri obchode vo vnútri spoločenstva s určitými živými zvieratami a výrobkami s cieľom dobudovania vnútorného trhu [5], stanovuje najmä požiadavky na veterinárne kontroly, ktoré majú byť vykonané v členskom štáte odoslania, pokiaľ ide o živé zvieratá a určité živočíšne výrobky;keďže smernica Rady 90/675/EHS z 10. decembra 1990 stanovujúca zásady upravujúce organizáciu veterinárnych kontrol výrobkov vstupujúcich do spoločenstva z tretích krajín [6] a smernica Rady 91/496/EHS z 15. júla 1991 stanovujúca zásady upravujúce organizáciu veterinárnych kontrol zvierat vstupujúcich do spoločenstva z tretích krajín a ktorá mení a dopĺňa smernice 89/662/EHS, 90/425/EHS a 90/675/EHS [7], stanovuje najmä požiadavky na dokladové, identifikačné a fyzické kontroly, ktoré majú byť vykonané u zvierat z tretích krajín;keďže financovanie takýchto inšpekcií a zdravotných kontrol sa v rôznych členských štátoch mení a vykonáva sa najmä účtovaním poplatkov, ktoré sa môžu meniť; keďže takéto rozdiely môžu ovplyvňovať podmienky hospodárskej súťaže medzi výrobkami, na väčšinu ktorých sa vzťahujú spoločné organizácie trhu;keďže v prípade živých zvierat vstupujúcich do spoločenstva z tretích krajín, skutočnosť, že sa prevádzkovateľom účtujú rôzne poplatky, môže viesť k narušeniam obchodu;keďže s cieľom nápravy tejto situácie, mali by sa zabezpečiť harmonizované pravidlá pre financovanie takýchto inšpekcií a kontrol;keďže štátne orgány sú zodpovedné za vykonávanie takýchto inšpekcií a kontrol; keďže však malo by sa zabezpečiť pre prevádzkovateľov, aby platili príspevok na financovanie takýchto inšpekcií a kontrol;keďže by sa mali upraviť smernice 90/675/EHS a 91/496/EHS tak, aby zohľadňovali tieto zásady;keďže je potrebné zabezpečiť financovanie kontrol stanovených v smernici Rady 96/23/ES z 29. apríla 1996 o opatreniach na sledovanie určitých látok a ich rezíduí v živých zvieratách a živočíšnych výrobkoch a o zrušení smerníc 85/358/EHS a 86/496/EHS a rozhodnutí 89/187/EHS a 91/664/EHS [8];keďže mali by sa vykonať technické úpravy existujúcich príloh k smernici 85/73/EHS s cieľom zohľadnenia nadobudnutých skúseností;keďže pre výrobky živočíšneho pôvodu, iné ako mäso, uvedené v smerniciach 64/433/EHS [9], 71/118/EHS [10] a 72/462/EHS [11], je stále potrebné stanoviť podrobné pravidlá na financovanie veterinárnych inšpekcií;keďže s cieľom zabezpečiť efektívne fungovanie systému inšpekcie pri výrobkoch rybolovu a zabrániť narušeniam hospodárskej súťaže v tomto sektore, by sa mali stanoviť takéto podrobné pravidlá pre výrobky rybolovu, na ktoré sa vzťahuje smernica Rady 91/493/EHS z 22. júla 1991 stanovujúca zdravotné podmienky výroby výrobkov rybného hospodárstva a ich uvádzanie na trh [12];keďže navrhované podrobné pravidlá zohľadňujú osobitnú povahu výrobkov rybolovu, povahu kontrol ustanovených v smernici 91/493/EHS a význam stanovenia poplatkov spoločenstva, pokiaľ ide o pravidlá hospodárskej súťaže;keďže tieto dojednania by nemali zahŕňať výrobky rybolovu, na uvádzanie ktorých na trh sa nevzťahujú pravidlá stanovené v smernici 91/493/EHS;keďže pre výrobky živočíšneho pôvodu z tretích krajín by sa malo stanoviť spojenie s dátumom, od ktorého by sa mali uzavrieť dohody o rovnocennosti veterinárnych záruk,PRIJALA TÚTO SMERNICU:Článok 1Názov, články a prílohy k smernici 85/73/EHS sa nahrádzajú textom uvedeným v prílohe k tejto smernici.Článok 21. V článku 3 ii) smernice 90/675/EHS sa výrazy "ustanovené v smernici 96/23/ES [13]" vkladajú do prvého riadku po "ii) aby veterinárne kontroly" a pred… "boli zaplatené a aby…".2. Článok 15 smernice 91/496/EHS má nasledujúce znenie:"Článok 15Členské štáty inkasujú poplatok za veterinárne a zdravotné kontroly, ak sa dovážajú zvieratá uvedené v tejto smernici, v súlade so smernicou 96/23/ES. [*] Ú. v. ES L 125, 23.5.1996, s. 10."Článok 3Pred 1. januárom 1999 Rada preskúma túto smernicu na základe správy Komisie, spolu s prípadnými návrhmi.Článok 41. Členské štáty prijmú zákony, iné právne predpisy a administratívne opatrenia potrebné na zabezpečenie súladu s:i) ustanoveniami článku 7 a kapitoly I ods. 1 písm. e) prílohy A do 1. júla 1996;ii) ustanoveniami kapitoly II, oddielu II kapitoly III prílohy A a kapitoly II prílohy C do 1. januára 1997;iii) ostatnými zmenami a doplneniami do 1. júla 1997.Členské štáty majú poskytnuté ďalšie obdobie, ktoré sa môže predĺžiť do 1. júla 1999, v rámci ktorého zabezpečia zosúladenie s ustanoveniami odseku I kapitoly III prílohy A.Keď členské štáty prijímajú tieto opatrenia, tieto obsahujú odkaz na túto smernicu alebo ich sprevádza takýto odkaz pri príležitosti ich úradného uverejnenia. Metodiku vykonania takéhoto odkazu si ustanovia členské štáty.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 5Táto smernica nadobúda účinnosť v deň jej uverejnenia v Úradnom vestníku Európskych spoločenstiev.Článok 6Táto smernica je adresovaná členským štátom.V Luxemburgu 26. júna 1996Za RadupredsedaM. Pinto[1] Ú. v. ES C 219, 3.8.1993, s. 15.[2] Ú. v. ES C 315, 22.11.1993, s. 630.[3] Ú. v. ES C 34, 2.4.1994, s. 23.[4] Ú. v. ES L 32, 5.2.1985, s. 14. Smernica naposledy zmenená a doplnená smernicou 96/17/ES (Ú. v. ES L 78, 28. 3. 1996, s. 30).[5] Ú. v. ES L 224, 18.8.1990, s. 29. Smernica naposledy zmenená a doplnená smernicou 92/118/EHS (Ú. v. ES L 62, 15.3.1990, s. 49).[6] Ú. v. ES L 373, 31.12.1990, s. 1. Smernica naposledy zmenená a doplnená smernicou 95/52/ES (Ú. v. ES L 265, 8.11.1995, s. 16).[7] Ú. v. ES L 268, 24.9.1991, s. 56. Smernica naposledy zmenená a doplnená rozhodnutím 92/438/EHS (Ú. v. ES L 243, 25.8.1992, s. 27).[8] Ú. v. ES L 125, 23.5.1996, s. 10.[9] Ú. v. ES 121, 29.7.1964, s. 2012/64. Smernica naposledy zmenená a doplnená smernicou 92/5/EHS (Ú. v. ES L 57, 2.3.1992, s. 1).[10] Ú. v. ES L 55, 8.3.1971, s. 23. Smernica naposledy zmenená a doplnená smernicou 92/116/EHS (Ú. v. ES L 62, 15.3.1993, s. 1).[11] Ú. v. ES L 302, 31.12.1972, s. 28. Smernica naposledy zmenená a doplnená nariadením (EHS) 1601/92 (Ú. v. ES L 173, 27.6.1992, s. 13).[12] Ú. v. ES L 268, 24.9.1991, s. 15.[13] Ú. v. ES L 125, 23.5.1996, s. 10.--------------------------------------------------PRÍLOHASMERNICA RADY 85/73/EHSz 29. januára 1985o financovaní veterinárnych inšpekcií a kontrol, na ktoré sa vzťahujú smernice 89/662/EHS, 90/425/EHS, 90/675/EHS a 91/496/EHS(zmenená a doplnená, a konsolidovaná)Článok 1Členské štáty zabezpečia v súlade s dojednaniami stanovenými v prílohe A, aby sa inkasoval poplatok spoločenstva na krytie nákladov spôsobených inšpekciami a kontrolami výrobkov uvedených v tejto prílohe, vrátane tých, ktoré sú určené na zabezpečenie výroby na bitúnkoch, v súlade s požiadavkami smernice 93/119/EHS.Článok 2Členské štáty zabezpečia v súlade s dojednaniami stanovenými v prílohe B, aby sa inkasoval poplatok spoločenstva na krytie nákladov vzniknutých inšpekciami a kontrolami ustanovenými smernicou 96/23/ES [1].Článok 3Členské štáty zabezpečia v súlade s dojednaniami stanovenými v prílohe C, aby sa inkasoval poplatok spoločenstva na krytie nákladov spôsobených inšpekciami a kontrolami živých zvierat uvedené v tejto prílohe.Článok 41. Až do schválenia ustanovení upravujúcich poplatky spoločenstva členské štáty zabezpečia financovanie inšpekcií a kontrol, na ktoré sa nevzťahujú články 1, 2 a 3.2. Na účely odseku 1, členské štáty môžu účtovať národné poplatky v súlade so zásadami prijatými pre poplatky spoločenstva.Článok 51. Poplatky spoločenstva sa stanovia na úrovni, ktorá kryje náklady, ktoré nesie príslušný orgán, pokiaľ ide o:- mzdové náklady a náklady na sociálne zabezpečenie inšpekčných služieb,- administratívne náklady, ktoré sa vyskytli pri vykonávaní kontrol a inšpekcií, ktoré môžu zahŕňať výdavky požadované na doškoľovanie inšpektorov,na kontroly a inšpekcie uvedené v článkoch 1, 2 a 3.2. Nepovoľuje sa žiadna priama ani nepriama náhrada poplatkov ustanovených v tejto smernici. Avšak pri posudzovaní jednotlivých prípadov sa možná žiadosť členského štátu o štandardný priemer ustanovený v prílohách A, B a C nepovažuje za nepriamu náhradu.3. Členské štáty sú oprávnené účtovať čiastku presahujúcu úrovne poplatkov spoločenstva za predpokladu, že celkové poplatky účtované každým členským štátom nepresahujú skutočné náklady inšpekcie.4. Bez ohľadu na výber orgánu zmocneného účtovať poplatky spoločenstva, poplatky spoločenstva nahrádzajú všetky ostatné náklady alebo poplatky za zdravotnú inšpekciu uložené národnými, regionálnymi alebo miestnymi orgánmi členských štátov za inšpekcie a kontroly uvedené v článkoch 1, 2 a 3 a ich certifikáciu.Táto smernica nebráni členským štátom pri účtovaní poplatkov za boj proti epizootickým a enzootickým chorobám.Článok 61. Členské štáty pravidelne oznamujú Komisii- údaje týkajúce sa distribúcie a použitia poplatkov spoločenstva; musia byť schopné zdôvodniť svoje metódy výpočtu,- prepočítacie kurzy schválené každý rok v súlade s článkom 7,- miesto alebo miesta, kde sú účtované poplatky spoločenstva, uvádzajúc akékoľvek potrebné vysvetlenia.2. Ako súčasť kontrol na mieste, ktoré má Komisia vykonávať, môže Komisia v spolupráci s príslušnými národnými orgánmi overiť, či sa uplatňujú ustanovenia tejto smernice.3. Tam, kde sa členský štát domnieva, že nie sú uspokojivo vykonávané kontroly v inom členskom štáte a že poplatky ustanovené v tejto smernici nekryjú náklady kontrol alebo ich nekryjú primerane, obráti sa na príslušné ustanovenia smernice 89/608/EHS a najmä na jej články 10 a 11.Článok 71. Prepočítací kurz na národnú menu čiastok v ECU uvedených v tejto smernici je ten, ktorý sa uverejňuje každoročne prvý pracovný deň v septembri v sériách C Úradného vestníka Európskych spoločenstiev.Táto sadzba sa uplatňuje s účinnosťou od 1. januára v nasledujúcom roku.2. Odchylne od odseku 1:- pre rok 1994 členské štáty použijú prepočítací kurz uplatniteľný 1. septembra 1992,- pre roky 1995 až 1998 členské štáty použijú priemer prepočítacích kurzov uverejnených za predchádzajúce tri roky v súlade s odsekom 1.Článok 8Konajúc kvalifikovanou väčšinou na návrh Komisie, Rada môže zmeniť a doplniť prílohy A, B a C k tejto smernici najmä s cieľom stanovenia štandardných úrovní pre poplatky spoločenstva, stanoviac podrobné pravidlá na ich vykonanie a zabezpečenie výnimiek.Článok 91. Grécko je oprávnené na odklon od zásad stanovených v tejto smernici tam, kde kvôli geografickým charakteristikám, náklady na účtovanie poplatku v geograficky odľahlých regiónoch sú vyššie ako výnos z poplatku.Grécke orgány informujú Komisiu o územnom rozsahu poskytnutých odchýlok.Tieto informácie sprevádzajú akékoľvek potrebné vysvetlenia.2. V prípade iných, veľmi vzdialených regiónov, ostatné členské štáty môžu byť oprávnené využívať rovnaké odchýlky v súlade s postupom stanoveným v článku 18 smernice 89/662/EHS.[1] Ú. v. ES L 125, 23.5.1996, s. 10.--------------------------------------------------Príloha AKAPITOLA I Poplatky uplatniteľné na mäso, na ktoré sa vzťahujú smernice 64/433/EHS, 71/118/EHS, 91/495/EHS a 92/45/EHSPoplatok uvedený v článku 1 je pevne stanovený v súlade s článkom 5 ods. 1 takto:1. Bez vplyvu na body 4 a 5, členské štáty inkasujú za náklady na inšpekciu týkajúcu sa zabíjania nasledujúce štandardné čiastky:a) hovädzie a teľacie mäso:- dospelý hovädzí dobytok: 4,5 ECU na zviera,- mladý hovädzí dobytok: 2,5 ECU na zviera,b) nepárnokopytníky/zvieratá koňovité: 4,4 ECU na zviera,c) bravčové mäso: zvieratá s hmotnosťou tela- menej ako 25 kg: 0,5 ECU na zviera,- rovnajúcou sa alebo väčšou ako 25 kg: 1,30 ECU na zviera,d) ovčie mäso a kozie mäso: zvieratá s hmotnosťou tela- menej ako 12 kg: 0,175 ECU na zviera,- medzi 12 a 18 kg: 0,35 ECU na zviera,- viac ako 18 kg: 0,5 ECU na zviera,e) mäso hydiny:i) tiež štandardnou sadzbou takto:- pre broilery, ostatnú mladú hydinu na výkrm s hmotnosťou menej ako 2 kg a pre nosnice: 0,01 ECU na zviera,- ostatná mladá hydina na výkrm s hmotnosťou tela rovnou alebo väčšou ako 2 kg: 0,02 ECU na zviera,- ostatná ťažká dospelá hydina s hmotnosťou 5 kg alebo viac: 0,04 ECU na zviera;ii) alebo tam, kde sa členský štát nerozhodne robiť rozdiel medzi kategóriami hydiny ako v i), 0,03 ECU na vtáka;f) králičie mäso a mäso malého divého vtáctva alebo drobnej zveri:- pre zajace a malé divé vtáctvo a drobnú zver, štandardné sadzby stanovené v e);- pre nasledujúce pozemské cicavce:- diviaky: sadzby stanovené v c), zvýšené, ak sú úrovne nedostatočné, aby kryli tieto náklady, náklady na trichinioskopické vyšetrenie ustanovené v smernici 92/45/EHS;- prežúvavce: sadzby stanovené v d).2. Musia byť kryté kontroly a inšpekcie spojené s činnosťami rozrábky uvedenými okrem iného v článku 3 ods. 1 písm. B) smernice 64/433/EHS a článku 3 ods. 1 písm. B) smernice 71/118/EHSa) alebo: štandardnou sadzbou pridaním štandardnej čiastky 3 ECU na každú tonu pre mäso vstupujúce do rozrábkarne.Táto čiastka sa pripočíta k čiastkam uvedeným v 1 vyššie.b) alebo: účtovaním skutočných nákladov na odpracovanú hodinu.Tam, kde sú činnosti rozrábky vykonávané v prevádzkarni, kde sa získava mäso, čiastky stanovené v prvom pododseku sa znížia až o 55 %.Členský štát, ktorý sa rozhodne uložiť poplatky na základe odpracovanej hodiny, musí byť schopný preukázať Komisii, že skutočné náklady nemohli byť kryté účtovaním poplatkov v súlade s a).3. Členské štáty musia účtovať čiastku zodpovedajúcu skutočným výdavkom potrebným na kontroly alebo inšpekcie mäsa, ktoré je skladované, okrem iného, podľa článku 3 ods. 1 písm. D) smernice 64/433/EHS a článku 3 ods. 1 písm. C) smernice 71/118/EHS.Môžu sa stanoviť podrobné pravidlá na uplatňovanie tohto odseku postupom stanoveným v článku 16 smernice 64/433/EHS alebo článku 21 smernice 71/118/EHS, s cieľom najmä vyriešenia prípadov zásahov do mäsa a mäsa podliehajúceho krátkodobému skladovaniu v ďalších chladiarenských skladoch.4. Za účelom krytia zvýšených nákladov členské štáty môžu:a) zvýšiť štandardné čiastky poplatkov, ako sú stanovené v bodoch 1 a 2 písm. a) pre jednotlivé prevádzkarne.Okrem toho, čo je stanovené v bode 5 písm. a), podmienky, ktoré majú byť splnené, môžu byť nasledujúce:- vyššie náklady na inšpekciu kvôli určitému nedostatku jednotnosti pri zvieratách na zabitie z hľadiska veku, veľkosti, hmotnosti a zdravotného stavu,- dlhšie čakacie a inak neproduktívne obdobia na pracovníkov inšpekcie kvôli neadekvátnemu plánovaniu dodávok zvierat vopred prevádzkarňam alebo technickým nedostatkom alebo poruchám napríklad v starších prevádzkárňach,- časté oneskorenia v procese zabíjania, napríklad v dôsledku nespôsobilosti pracovníkov bitúnku a z toho prameniaca nedostatočná zamestnanosť pracovníkov inšpekcie,- vyššie náklady kvôli osobitnému cestovnému času,- viac času vymedzeného na inšpekcie kvôli často sa meniacim obdobiam zabíjania nad rámec kontroly pracovníkmi inšpekcie,- časté prerušenia v priebehu zabíjania s cieľom splnenia požiadaviek týkajúcich sa čistenia a dezinfekcie,- inšpekcie zvierat, ktoré sú na žiadosť majiteľa zabíjané mimo obvyklých prevádzkových hodín bitúnku.Čiastka zvýšení hlavnej štandardnej sadzby pre poplatky závisí od úrovne nákladov, ktoré majú byť kryté;b) alebo: účtovať osobitný poplatok kryjúci skutočné náklady:5. Členské štáty, v ktorých sa mzdové náklady, štruktúra prevádzkarní a vzťah medzi veterinárnymi lekármi a inšpektormi odchyľujú od priemeru spoločenstva prijatého za základ pre výpočet štandardných čiastok stanovených v bodoch 1 a 2 písm. a) môžu ich výnimočne znížiť s cieľom úhrady skutočných nákladov inšpekcie:a) spravidla tam, kde existujú podstatné rozdiely v nákladoch na živobytie a mzdových nákladoch;b) pre jednotlivé prevádzkarne tam, kde sú splnené nasledujúce podmienky:- minimálna denná intenzita zabíjania umožňujúca, aby sa vopred plánovalo rozloženie príslušných pracovníkov inšpekcie,- počet zabíjaných zvierat je pevný, takže sa môžu vopred plánovať dodávky zvierat umožňujúc tak racionálne využitie pracovníkov inšpekcie,- prísna organizácia a plánovanie v rámci prevádzkarne spolu s rýchlou úrovňou zabíjania, umožňujúc optimálne využitie pracovníkov inšpekcie,- žiadne čakacie alebo inak neproduktívne obdobia týkajúce sa pracovníkov inšpekcie;- zvieratá na zabitie sú, pokiaľ je to možné, rovnakého veku, veľkosti, hmotnosti a zdravotného stavu.V žiadnom prípade by uplatnenie týchto výnimiek nemalo viesť k zníženiam o viac ako 55 % úrovní uvedených v bodoch 1 a 2 písm. a).6. a) Musia sa inkasovať poplatky uvedené v bodoch 1, 2 a 3, ak je to vhodné na bitúnku, v rozrábkárni alebo v chladiarenskom sklade. Sú splatné prevádzkovateľom alebo majiteľom vykonávajúcim vyššie uvedené činnosti, ktorý však môže previesť poplatok účtovaný na príslušnú činnosť na fyzickú alebo právnickú osobu, v mene ktorej je činnosť vykonávaná. Tam, kde je na farme pôvodu vykonaná zdravotná inšpekcia živej hydiny v súlade so smernicou 71/118/EHS, môže sa na farme pôvodu účtovať čiastka až do 20 % štandardných sadzieb stanovených v bode 1 e).b) Odchylne od koncepcie miesta účtovania poplatku uvedeného v prvej vete a), v prípade prevádzkarní vykonávajúcich viac ako jednu činnosť a výrobných reťazcov zahŕňajúcich viac ako jednu činnosť, členské štáty môžu účtovať celkový súhrnný poplatok vrátane rôznych čiastok súčasne a v jednom mieste.c) Ak poplatok účtovaný na bitúnku kryje celé náklady inšpekcie uvedené v a), členský štát neúčtuje žiaden poplatok v rozrábkarni ani v chladiarenskom sklade.KAPITOLA II Poplatky uplatniteľné na mäso, na ktoré sa vzťahuje smernica 72/462/EHS, kapitola III smernice 71/118/EHS, kapitola III smernice 92/45/EHS a kapitola 11 prílohy I k smernici 92/118/EHS1. Poplatok uvedený v článku 1 je pevne stanovený na minimálnej štandardnej úrovni 5 ECU na tonu (s kosťou) s minimálnou čiastkou 30 ECU na zásielku.Avšak, členské štáty môžu výnimočne zvýšiť túto čiastku s cieľom úhrady skutočných nákladov.2. Avšak, pre dovozy z akejkoľvek z krajín, ktoré k 20. februáru 1995 začali rokovania s Európskou úniou s cieľom uzavretia všeobecnej dohody o rovnocennosti veterinárnych záruk (zdravie zvierat a zdravie ľudí) na základe zásady recipročného ošetrenia a s ktorými bola takáto dohoda uzavretá pred 31. decembrom 1996, členské štáty si môžu až do 30. júna 1997 zachovať túto zníženú úroveň poplatkov.Čiastka poplatku účtovaná na dovozy z akejkoľvek z tretích krajín uvedených v prvom pododseku sa stanoví po uzavretí všeobecnej dohody o rovnocennosti s uvedenou treťou krajinou, postupom uvedeným v odseku 3 zohľadňujúc tieto zásady:- častosť kontrol,- úroveň poplatku uplatniteľného treťou krajinou na dovozy s pôvodom v Európskej únii,- zrušenie iných poplatkov uložených treťou krajinou, takých ako je povinné uloženie a inkasovanie zdravotnej záruky.3. Keď sa prijímajú rozhodnutia stanovené v článku 8 ods. 3 smernice 90/675/EHS a v súlade s rovnakým postupom čiastky uvedené v bode 1 sa upravia vzhľadom k zníženej frekvencii kontrol, o ktorých sa rozhodlo.Pri prijímaní týchto rozhodnutí Komisia zohľadní najmä záruky poskytnuté tretími krajinami týkajúce sa prijateľnosti zásady regionalizácie a iných zásad spoločenstva.4. Poplatok, ktorý je uvedený v bode 1, je splatný dovozcom alebo jeho colným agentom a účtovaný na colnici zodpovednej za miesto hraničnej kontroly alebo priamo v mieste inšpekcie.5. Členské štáty môžu prideliť časť výnosu z poplatkov ustanovených v tejto kapitole do fondu zdravotnej solidarity určeného na posilnenie veterinárnych služieb umožňujúc im efektívnejšie reagovať na akýkoľvek výskyt exotickej choroby.KAPITOLA III Poplatky uplatniteľné na výrobky rybolovu, na ktoré sa vzťahuje smernica 91/493/EHSOddiel I Výrobky rybolovu patriace do kapitoly I smernice 91/493/EHSPoplatok uvedený v článku 1 je pevne stanovený v súlade s článkom 5 ods. 1 takto:1. a) Členské štáty inkasujú poplatok za náklady na inšpekciu týkajúci sa úradných kontrol ustanovených v kapitole V (II) prílohy k smernici 91/493/EHS;b) poplatok ustanovený v a) sa pevne stanoví na 1 ECU na tonu výrobkov rybolovu pre prvých 50 ton a 0,5 ECU na ďalšiu tonu. Inkasuje sa v čase prvého uvedenia na trh, pokiaľ už nebol inkasovaný pri vykládke a v každom prípade sa účtuje prvému kupujúcemu. Členské štáty môžu ustanoviť systém umožňujúci agregáciu množstiev výrobkov rybolovu počas daného obdobia a dojednania pre centralizované inkasovanie v čase prvého predaja;c) odchylne od b), poplatky inkasované pre druhy uvedené v prílohe II k nariadeniu Komisie (EHS) č. 3703/85 nesmú presiahnuť 50 ECU na vyloženú zásielku, ak skutočné náklady nepresahujú túto čiastku;d) inkasovanie poplatku ustanoveného v a) je bez vplyvu na inkasovanie, ktoré je ustanovené v bode 2 v prípade následného spracovania výrobkov rybolovu, bez vplyvu na bod 7 b).2. a) Členské štáty inkasujú poplatok za náklady na inšpekciu týkajúce sa najmä úradných kontrol vykonaných v súlade s bodom I kapitoly V prílohy k smernici 91/493/EHS a úradných kontrol ustanovených v bode II uvedenej kapitoly V.b) Poplatok ustanovený v a) je pevne stanovený na 1 ECU a účtuje sa na každú tonu výrobkov rybolovu vstupujúcich do prevádzkarne úpravy a/alebo spracovania alebo pochádzajúcich z lodnej továrne.Ďalej v prípade inšpekcie lodnej továrne v zahraničí, členské štáty účtujú skutočné náklady uvedenej inšpekcie.c) Na žiadosť členského štátu, ktorú sprevádzajú potrebné podporné doklady, môže sa stanoviť nižšia úroveň poplatkov pre druhy uvedené v bode 1 písm. c) v súlade s postupom stanoveným v článku 18 smernice 89/662/EHS.3. a) Tam, kde sa členský štát po podrobnom preskúmaní nákladov kontrol uvedených v bode 1a) pre daný výrobok na svojom území domnieva, že skutočné náklady nemôžu byť kryté inkasovaním poplatkov v súlade s bodom 1 písm. b), je oprávnený stanoviť dojednania na uloženie poplatkov podľa odpracovanej hodiny pre tento výrobok.b) Tam, kde po podrobnom preskúmaní nákladov kontrol uvedených v bode 2 písm. a) pre daný výrobok na svojom území, členský štát sa domnieva, že skutočné náklady nemôžu byť kryté inkasovaním poplatkov v súlade s bodom 2 písm. b) v danej prevádzkarni, je oprávnený stanoviť dojednania na uloženie poplatkov podľa odpracovanej hodiny pre prevádzkarne manipulujúce s týmto výrobkom.Členský štát, ktorý sa rozhodne uložiť poplatky na základe odpracovanej hodiny, musí byť schopný preukázať Komisii, že skutočné náklady nemohli byť kryté inkasovaním poplatkov v súlade s bodmi 1 písm. b) a 2 písm. b).4. a) Členský štát je oprávnený znížiť čiastku poplatku ustanoveného v bode 1 písm. b), ak kontrolám ustanoveným v bode 1 uľahčí skutočnosť, že:- ryby sú klasifikované podľa čerstvosti a/alebo veľkosti v súlade s nariadeniami (EHS) č. 103/76 a č. 104/76, alebo uznávané v súlade s národnými pravidlami a/alebo- prvé obchodné transakcie sú zoskupené spolu najmä na dražbe rýb alebo veľkoobchodnom trhu.Za žiadnych okolností uplatňovanie vyššie uvedených ustanovení nemôže viesť k zníženiam o viac ako 55 %.Avšak, na žiadosť členského štátu, ktorá je sprevádzaná príslušnými podpornými dokladmi, môže sa rozhodnúť o ďalšom znížení v súlade s postupom ustanoveným v článku 18 smernice 89/662/EHS.b) Členské štáty sú oprávnené znížiť čiastku poplatku ustanoveného v bode 2, keď:- sa úprava alebo spracovanie vykonáva v rovnakom mieste ako prvý predaj alebo spracovanie a/alebo- v danej prevádzkarni, sú také prevádzkové podmienky a záruky, pokiaľ ide o vlastné kontroly prevádzkarne, že sa nemôžu znížiť požiadavky pracovníkov inšpekcie.Za žiadnych okolností uplatňovanie vyššie uvedených ustanovení nemôže viesť k zníženiam o viac ako 55 %.Avšak, na žiadosť členského štátu, ktorá je sprevádzaná príslušnými podpornými dokladmi, môže sa rozhodnúť o ďalšom znížení v súlade s postupom ustanoveným v článku 18 smernice 89/662/EHS.5. Členské štáty inkasujú čiastku odpovedajúcu skutočným nákladom na kontroly výrobkov rybolovu iba v chladiarenských, mraziarenských, baliacich a skladujúcich prevádzkárňach. Avšak, ak poplatok inkasovaný v súlade s bodmi 1 a 2 kryje všetky náklady inšpekcie týkajúce sa kontrol ustanovených v kapitole V prílohy k smernici 91/493/EHS, členské štáty neinkasujú poplatok uvedený v tomto bode.6. a) Poplatky ustanovené v bodoch 2 a 5 sú splatné prevádzkovateľom alebo majiteľom prevádzkarne vykonávajúcej vyššie uvedené činnosti, ktorý však môže previesť poplatok účtovaný na príslušnú činnosť na fyzickú alebo právnickú osobu, v mene ktorej je činnosť vykonávaná.b) V prípade rybích výrobkov určených na následnú úpravu a/alebo spracovanie v rámci svojich území, členské štáty môžu inkasovať celkový poplatok kryjúci rôzne čiastky pri jednej príležitosti a na jednom mieste.Členské štáty, ktoré chcú mať k dispozícii túto možnosť, musia najprv informovať Komisiu.7. Členské štáty zavedú vhodné systémy na kontrolu, či boli zaplatené poplatky ustanovené v tejto kapitole príslušnými prevádzkovateľmi.Členské štáty zabezpečia podľa svojich národných pravidiel, aby prevádzkovatelia získali písomné osvedčenia alebo akýkoľvek iný dôkaz o jednotlivej alebo celkovej platbe alebo platobnom príkaze na poplatky stanovené v bode 1 písm. a) tejto kapitoly, pokiaľ nie sú príslušné výrobky rybolovu určené na úpravu alebo spracovanie v rámci územia členského štátu, kde boli vyložené a za predpokladu, že je zaplatená celá čiastka poplatku v spracovateľskej prevádzkarni alebo prevádzkarni úpravy.V prípade potreby prijmú sa podrobné vykonávacie pravidlá v súlade s postupom stanoveným v článku 18 smernice 89/662/EHS.Okamžite o tom informujú Komisiu.8. Zohľadniac štrukturálne odchýlky udelené Fínsku a Švédsku v súvislosti so spoločnou organizáciou trhov podľa nariadenia (EHS) č. 3759/92 a bez ohľadu na zhodu s úrovňami poplatku stanovenými v tomto oddieli, Fínsko a Švédsko môže byť oprávnené, v súlade s postupom stanoveným v článku 18 smernice 89/662/EHS, na základe primeranej podpornej dokumentácie, uplatniť alternatívne prostriedky inkasovania až do výsledku posudzovania ustanoveného v článku 3 smernice 96/43/ES.Oddiel II Výrobky rybolovu patriace do kapitoly II smernice 91/493/EHS1. V prípade výrobkov rybolovu uvedených v druhom odseku článku 10 smernice 91/493/EHS, uplatňujú sa ustanovenia stanovené v bode 1 oddielu I tejto prílohy.Členské štáty inkasujú tiež dodatočnú čiastku na krytie nákladov inšpekcie spočívajúce v tomto druhu lode a vykládky, s minimálnou čiastkou 1 ECU na vyloženú tonu.2. Pre výrobky rybolovu iné ako tie, ktoré sú uvedené v bode 1, to znamená všetky výrobky rybolovu, ktoré musia prejsť hraničnými inšpekčnými stanicami, poplatok ustanovený v článku 1 sa stanoví v súlade s článkom 5 ods. 1 na minimálnej štandardnej úrovni 5 ECU na tonu, s minimálnou čiastkou 30 ECU na zásielku, aj keď nad 100 ton sa minimálna štandardná čiastka 5 ECU zníži na:- 1,5 ECU na ďalšiu tonu pre výrobky rybolovu, ktoré sa nepodrobujú žiadnej úprave inej ako odstránenie čriev;- 2,5 ECU na ďalšiu tonu pre ostatné výrobky rybolovu.3. Keď sa prijímajú rozhodnutia stanovené v článku 8 ods. 3 smernice 90/675/EHS a v súlade s rovnakým postupom čiastky uvedené v bode 2 sa upravia vzhľadom k zníženej frekvencii kontrol, o ktorých sa rozhodlo.Keď sa prijímajú tieto rozhodnutia, Komisia zohľadňuje najmä záruky poskytnuté tretími krajinami, pokiaľ ide o prijateľnosť zásad regionalizácie, rovnocennosti, reciprocity a iných zásad spoločenstva najmä tam, kde sa na tieto tretie krajiny vzťahuje všeobecná dohoda so spoločenstvom o rovnocennosti veterinárnych záruk (zdravie zvierat a ľudí).Za žiadnych okolností uplatnenie tejto odchýlky nesmie viesť k poplatkom nižším ako čiastky účtované v súlade s oddielom I ods. 1 písm. b) a ods. 2 písm. b) pre výrobky vyložené z lodí plávajúcich pod vlajkami spoločenstva.Inkasovanie tohto poplatku je bez vplyvu na inkasovanie poplatku ustanoveného v bode 2 písm. b) kapitoly I v prípade ďalšieho spracovania.Na účely vykonania tejto kapitoly členské štáty uplatnia poplatky ustanovené podľa oddielu I na dovozy vyložené z lodí plávajúcich pod vlajkou Grónska.4. Členské štáty môžu derogovať z bodu 2 zvýšením poplatkov na úroveň skutočných nákladov.5. Poplatok uvedený v bode 2 je splatný dovozcom alebo jeho colným agentom a inkasovaný na colnici zodpovednej za hraničnú inšpekčnú stanicu alebo priamo hraničnej inšpekčnej stanici.6. Členské štáty sú oprávnené až do 31. decembra 1999 uplatňovať poplatky ustanovené podľa oddielu I na dovozy vyložené z rybárskych lodí patriacich spoločným podnikom zaregistrovaným v súlade s príslušným ustanovením spoločenstva.--------------------------------------------------Príloha BPOPLATKY URČENÉ NA ZABEZPEČENIE VYKONÁVANIA KONTROL ŽIVÝCH ZVIERAT A VÝROBKOV ŽIVOČÍŠNEHO PÔVODU USTANOVENÝCH V SMERNICI 96/23/EHS1. Poplatok uvedený v článku 2 je pevne stanovený takto:a) pre živé zvieratá na zabitie a mäso, na ktoré sa vzťahuje kapitola I prílohy A: 1,35 ECU na tonu mäsa jatočných zvierat;b) pre výrobky vodného hospodárstva, na ktoré sa vzťahuje kapitola III prílohy A: 0,1 ECU na tonu výrobku uvádzaného na trh;c) pre mlieko a mliečne výrobky: 0,02 ECU na 1000 litrov surového mlieka;d) pre vaječné výrobky: čiastka odpovedajúca skutočným nákladom kontroly;e) pre med: Členské štáty môžu účtovať čiastku kryjúcu skutočné náklady inšpekcie alebo kontroly.2. V súlade s úrovňami stanovenými v bode 1, členské štáty sa môžu rozhodnúť pre jeden z nasledovných systémov:a) poplatok uvedený v bode 1 sa celý inkasuje v prevádzkarni tvoriacej súčasť výrobného reťazca:- na bitúnku v prípade poplatku ustanoveného v bode 1 písm. a),- v prevádzkarni vykonávajúcej úpravu a/alebo spracovanie v prípade poplatku ustanoveného v bode 1 písm. b),- v zbernej prevádzkarni surového mlieka v prípade poplatku ustanoveného v bode 1 c);b) podiel poplatku ustanoveného v bode 1 sa inkasuje v každej etape výrobného reťazca, vrátane etapy chovu, v súlade s kritériami definovanými členskými štátmi.3. Poplatky ustanovené v bode 1 sú splatné prevádzkovateľom alebo majiteľom príslušnej prevádzkarne alebo prevádzkarní, ktorý však môže previesť účtovaný poplatok na fyzickú alebo právnickú osobu, v mene ktorej sú činnosti vykonávané.--------------------------------------------------Príloha CPOPLATKY, KTORÉ MAJÚ BYŤ ÚČTOVANÉ ZA ŽIVÉ ZVIERATÁKAPITOLA I Živé zvieratá a výrobky živočíšneho pôvodu, na ktoré sa vzťahuje smernica 90/425/EHS1. Musí sa účtovať poplatok s cieľom financovania kontrol v mieste pôvodu.2. Rozsah a úroveň poplatku, podrobné pravidlá na jeho uplatňovanie, vrátane najmä určenia tých, ktorí sú zodpovední za platbu a akékoľvek výnimky sú stanovené v súlade s postupom v článku 8.KAPITOLA II Živé zvieratá určené na dovoz, na ktoré sa vzťahuje smernica 91/496/EHS1. Poplatok uvedený v článku 3 je stanovený:a) pre zvieratá druhov uvedených v kapitole I prílohy A štandardnou sadzbou 5 ECU na tonu živej hmotnosti s minimálnou čiastkou 30 ECU na zásielku;b) pre zvieratá iných druhov skutočnými nákladmi inšpekcie vyjadrenými na dovážané zviera alebo na tonu, s minimálnou čiastkou 30 ECU na zásielku, pričom sa rozumie, že táto minimálna čiastka sa neuplatňuje na dovozy druhov uvedených v rozhodnutí Komisie 92/432/EHS.Avšak, členské štáty môžu odchylne zvýšiť tieto čiastky na úroveň skutočných nákladov.2. Avšak, pre dovozy z akejkoľvek z krajín, ktoré k 20. februáru 1995 začali rokovania s Európskou úniou s cieľom uzavretia všeobecnej dohody o rovnocennosti veterinárnych záruk (zdravie zvierat a zdravie ľudí) na základe zásady vzájomne výhodného zaobchádzania a s ktorými bola takáto dohoda uzavretá pred 31. decembrom 1996, členské štáty si môžu až do 30. júna 1997 zachovať túto zníženú úroveň poplatkov.Čiastka poplatku účtovaná na dovozy z akejkoľvek z tretích krajín uvedených v prvom pododseku sa stanoví vo všeobecnej dohode o rovnocennosti s uvedenou treťou krajinou zohľadňujúc nasledujúce zásady:- frekvencia kontrol,- úroveň poplatku uplatniteľného treťou krajinou na dovozy s pôvodom v Európskej únii,- zrušenie iných poplatkov uložených treťou krajinou, takých ako je povinné uloženie a inkasovanie zdravotnej záruky.3. Poplatok uvedený v bode 1 je splatný dovozcom alebo jeho colným agentom a inkasovaný na colnici zodpovednej za hraničnú inšpekčnú stanicu alebo priamo na hraničnej inšpekčnej stanici.4. Na žiadosť členského štátu, ktorá je sprevádzaná vhodnými podpornými dokladmi a v súlade s postupom stanoveným v článku 18 smernice 89/662/EHS, môže sa uplatniť nižšia úroveň poplatkov na dovozy z určitých tretích krajín.5. Členské štáty môžu prideliť časť výnosu z poplatkov ustanovených v tejto kapitole do fondu zdravotnej solidarity určeného na posilnenie veterinárnych služieb umožňujúc im efektívnejšie reagovať na akýkoľvek výskyt exotickej choroby.--------------------------------------------------


title: Smernica Komisie 1999/16/ES zo 16. marca 1999, ktorou sa prispôsobuje technickému pokroku smernica Rady 77/540/EHS týkajúca sa parkovacích svetiel motorových vozidielText s významom pre EHP.

text:
Dôležité právne oznámenie

|

31999L0016

Úradný vestník L 097 , 12/04/1999 S. 0033 - 0044

		Smernica Komisie 1999/16/ESzo 16. marca 1999,ktorou sa prispôsobuje technickému pokroku smernica Rady 77/540/EHS týkajúca sa parkovacích svetiel motorových vozidiel(Text s významom pre EHP)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou Európskeho parlamentu a Rady 98/91/ES [2] a najmä na jej článok 13 ods. 2,so zreteľom na smernicu Rady 77/540/EHS z 28. júna 1977 o aproximácii právnych predpisov členských štátov o parkovacích svetlách motorových vozidiel [3], naposledy zmenenú a doplnenú aktom o pristúpení Rakúska, Fínska a Švédska, a najmä na jej článok 10,(1) keďže smernica 77/540/EHS je jednou zo samostatných smerníc postupu ES typového schvaľovania stanoveného v smernici 70/156/EHS; keďže následne ustanovenia smernice 70/156/EHS týkajúce sa systémov vozidla, komponentov a samostatných technických jednotiek platia pre smernicu 77/540/EHS;(2) keďže najmä články 3 ods. 4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument a tiež osvedčenie o typovom schválení podľa prílohy VI k smernici 70/156/EHS, aby mohlo byť typové schvaľovanie spracovávané na počítači; keďže sa osvedčenie o typovom schválení uvedené v smernici 77/540/EHS musí podľa toho zmeniť;(3) keďže sa musia zjednodušiť postupy, aby sa zachovala ekvivalencia predpokladaná v článku 9 ods. 2 smernice 70/156/EHS medzi určitými samostatnými smernicami a zodpovedajúcimi nariadeniami Európskej hospodárskej komisie Spojených národov pri zmene uvedených nariadení; keďže ako prvý krok musia byť technické požiadavky smernice 77/540/EHS nahradené požiadavkami nariadenia EHK OSN č. 77 pomocou krížových odkazov;(4) keďže je potrebné zabezpečiť splnenie požiadaviek smernice Rady 76/756/EHS [4], naposledy zmenenej a doplnenej smernicou Komisie 97/28/ES [5] a smernice Rady 76/761/EHS [6], naposledy zmenenej a doplnenej smernicou Komisie 1999/17/ES [7];(5) keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku, ktorý bol založený smernicou 70/156/EHS,PRIJALA TÚTO SMERNICU:Článok 1Smernica 77/540/EHS sa mení takto:1. Odsek 1 článku 1 sa nahrádza takto:"1. Každý členský štát udelí ES typové schválenie komponentu akémukoľvek typu parkovacieho svetla, ktoré spĺňa konštrukčné a testovacie požiadavky, stanovené v príslušných prílohách."2. Prvý odsek článku 2 sa nahrádza takto:"Pre každý typ parkovacieho svetla, ktorý schvaľujú podľa článku 1, vydajú členské štáty výrobcovi ES typovú schvaľovaciu značku komponentu zodpovedajúcu vzoru, ktorý je uvedený v doplnku 3 prílohy I."3. Článok 4 sa nahrádza takto:"Článok 4Príslušné orgány členských štátov sa budú postupom uvedeným v článku 4 ods. 6 smernice 70/156/EHS navzájom informovať o každom schválení, ktoré udelili, odmietli alebo odobrali podľa tejto smernice."4. Článok 9 sa nahrádza takto:"Článok 9Na účely tejto smernice "vozidlo" znamená každé motorové vozidlo určené na prevádzku na ceste s karosériou alebo bez nej, s najmenej štyrmi kolesami a maximálnou konštrukčnou rýchlosťou presahujúcou 25 km/h, a jeho prípojné vozidlá, s výnimkou koľajových vozidiel, poľnohospodárskych a lesných traktorov a všetkých pojazdných strojov."5. Prílohy sa nahradia prílohou k tejto smernici.Článok 21. Od 1. októbra 1999, alebo ak sa uverejnenie textov uvedených v článku 3 oneskorí a uskutoční sa po 1. apríli 1999, šesť mesiacov po skutočnom dátume uverejnenia týchto textov, nesmú členské štáty z dôvodov týkajúcich sa parkovacích svetiel:- odmietnuť udeliť typu vozidla alebo typu parkovacieho svetla ES typové schválenie alebo národné typové schválenie, alebo- zakázať registráciu, predaj alebo uvedenie do prevádzky vozidiel alebo predaj alebo uvedenie do prevádzky parkovacích svetiel,za predpokladu, že parkovacie svetlá spĺňajú požiadavky smernice 77/540/EHS, zmenené a doplnené touto smernicou a že, pokiaľ ide o vozidlá, sú namontované podľa požiadaviek stanovených v smernici 76/756/EHS.2. Od 1. apríla 2000 členské štáty:- nesmú naďalej udeľovať ES typové schválenie, a- môžu odmietnuť udeliť národné typové schváleniepre akýkoľvek typ vozidla z dôvodov týkajúcich sa parkovacích svetiel, ak nie sú splnené požiadavky smernice 77/540/EHS, zmenené a doplnené touto smernicou.3. Od 1. apríla 2001 sú požiadavky smernice 77/540/EHS, týkajúce sa parkovacích svetiel ako komponentov, zmenené a doplnené touto smernicou, platné na účely článku 7 ods. 2 smernice 70/156/EHS.4. Bez ohľadu na odseky 2 a 3 vyššie, musia členské štáty parkovacím svetlám určeným ako náhradné diely, naďalej udeľovať ES typové schválenie a povoľovať ich predaj a uvedenie do prevádzky podľa predchádzajúcich verzií smernice 77/540/EHS za predpokladu, že také parkovacie svetlá- sú určené na montáž do už používaných vozidiel, a- spĺňajú požiadavky uvedenej smernice, ktoré boli platné v dobe, kedy bolo vozidlo prvýkrát zaregistrované.Článok 3Body a prílohy nariadenia EHK OSN č. 77 uvedené v bode 1 prílohy II sa uverejnia v Úradnom vestníku Európskych spoločenstiev do 1. apríla 1999.Článok 41. Členské štáty do 1. októbra 1999 prijmú zákony, iné právne predpisy a správne opatrenia nevyhnutné na dosiahnutie súladu s touto smernicou; ak sa však uverejnenie textov uvedených v článku 3 oneskorí a uskutoční sa po 1. apríli 1999, členské štáty splnia túto povinnosť šesť mesiacov po skutočnom dátume uverejnenia týchto textov. Okamžite o tom budú informovať Komisiu.Členské štáty uplatnia tieto opatrenia od 1. októbra 1999, alebo ak sa uverejnenie textov uvedených v článku 3 oneskorí a uskutoční sa po 1. apríli 1999, šesť mesiacov po skutočnom dátume uverejnenia týchto textov.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 5Táto smernica nadobudne účinnosť na 20-ty deň po jej uverejnení v Úradnom vestníku Európskych spoločenstiev.Článok 6Táto smernica je adresovaná členským štátom.V Bruseli 16. marca 1999Za KomisiuMartin Bangemannčlen Komisie[1] Ú. v. ES L 42, 23.2.1970. s. 1.[2] Ú. v. ES L 11, 16.1.1999. s. 25.[3] Ú. v. ES L 220, 29.8.1977. s. 83.[4] Ú. v. ES L 262, 27.9.1976. s. 1.[5] Ú. v. ES L 171, 30.6.1997, s. 1.[6] Ú. v. ES L 262, 27.9.1976. s. 96.[7] Pozri stranu 45 tohto Úradného vestníka.--------------------------------------------------PRÍLOHA"ZOZNAM PRÍLOHPRÍLOHA I: | Správne opatrenia pre typové schválenie |Doplnok 1: | Informačný dokument |Doplnok 2: | Osvedčenie o typovom schválení |Doplnok 3: | Vzory značky ES typového schválenia komponentu |PRÍLOHA II | Technické požiadavky |PRÍLOHA ISPRÁVNE OPATRENIA PRE TYPOVÉ SCHVÁLENIE1. ŽIADOSŤ O ES TYPOVÉ SCHVÁLENIE KOMPONENTU1.1 Žiadosť o ES typové schválenie komponentu podľa článku 3 ods. 4 smernice 70/156/EHS pre typ parkovacích svetiel predloží výrobca.1.2 Vzor informačného dokumentu je uvedený v doplnku 1.1.3 Technickej službe zodpovednej za vykonávanie typových schvaľovacích testov sa musí predložiť nasledujúce:1.3.1 Dve vzorky vybavené odporučeným svetlom alebo svetlami; ak sú parkovacie svetlá také, že sa môžu montovať len na jednu stranu vozidla, dve predložené vzorky môžu byť identické a vhodné na montáž len na pravú alebo len na ľavú stranu vozidla.2. OZNAČENIEZariadenia predložené na ES typové schválenie komponentu, musia byť označené:2.1.1 obchodným názvom alebo značkou výrobcu;2.1.2 v prípade svietidiel s vymeniteľnými svetelnými zdrojmi: typy) predpísanej žiarovky;2.1.3 v prípade svietidiel s nevymeniteľnými svetelnými zdrojmi: menovité napätie a výkon vo wattoch;2.2 Tieto označenia musia byť dobre čitateľné a nezmazateľné a musia byť umiestnené na svietiacej ploche alebo na jednej zo svietiacich plôch zariadenia. Keď je zariadenie namontované na vozidle musia byť viditeľné zvonka.2.3 Na každom zariadení musí byť dostatočne veľké miesto pre značku typového schválenia komponentu. Toto miesto sa vyznačí na výkresoch uvedených v doplnku 1.3. UDELENIE ES TYPOVÉHO SCHVÁLENIA KOMPONENTU3.1 Ak sú príslušné požiadavky splnené, udelí sa ES typové schválenie podľa článku 4 ods. 3 a prípadne 4 ods. 4, smernice 70/156/EHS.3.2 Vzor osvedčenia o ES typovom schválení je uvedený v doplnku 2.3.3 Každému schválenému typu parkovacieho svetla sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu parkovacieho svetla.3.4 Keď sa ES typové schválenie komponentu požaduje pre typ zariadenia na osvetlenie a svetelnú signalizáciu, ktoré obsahuje parkovacie svetlo a iné svietidlá, môže sa prideliť jediné ES typové schvaľovacie číslo komponentu za predpokladu, že parkovacie svetlo spĺňa požiadavky tejto smernice, a že každé z ostatných svietidiel tvoriacich časť zariadenia na osvetlenie a svetelnú signalizáciu, pre ktoré sa ES typové schválenie komponentu požaduje, spĺňa požiadavky jednotlivej príslušnej platnej smernice.4. ZNAČKA ES TYPOVÉHO SCHVÁLENIA4.1 Okrem označenia uvedeného v bode 2.1, musí byť každé parkovacie svetlo, zhodné s typom schváleným podľa tejto smernice, označené značkou ES typového schválenia.4.2 Táto značka sa skladá:4.2.1 z obdĺžnika, obklopujúceho malé písmeno "e", za ktorým nasleduje rozlišovacie číslo alebo písmená členského štátu, ktorý typové schválenie komponentu udelil:1  pre Nemecko2  pre Francúzsko3  pre Taliansko4  pre Holandsko5  pre Švédsko6  pre Belgicko9  pre Španielsko11  pre Spojené kráľovstvo;12  pre Rakúsko13  pre Luxembursko17  pre Fínsko18  pre Dánsko21  pre Portugalsko23  pre GréckoIRL  pre Írsko;4.2.2 zo "základného schvaľovacieho čísla" nachádzajúceho sa tesne pri obdĺžniku a obsiahnutého v časti 4 typového schvaľovacieho čísla uvedeného v prílohe VII smernice 70/156/EHS, pred ktorým sú dve čísla udávajúce poradové číslo pridelené najnovšej väčšej technickej zmene smernice 77/540/EHS k dátumu, v ktorom bolo ES typové schválenie udelené. V tejto smernici je poradové číslo 00;4.2.3 Keď svietidlo vyžaruje svetlo žltej farby smerom dopredu a dozadu, svietidlo musí byť označené šípkou ukazujúcou jeho orientáciu, smerujúcou k prednej časti vozidla.4.3 Značka ES typového schválenia komponentu sa pripevní na rozptylové sklo alebo na jednom z rozptylových skiel tak, aby bola nezmazateľná a zreteľne čitateľná aj po namontovaní svietidiel na vozidlo.4.4 Vzor značky ES typového schválenia komponentu je uvedený v doplnku 3.4.5 Keď sa podľa bodu 3.4 vyššie vydá jediné číslo ES typového schválenia komponentu pre typ zariadenia na osvetlenie a svetelnú signalizáciu, ktorý obsahuje zadné parkovacie svetlo a iné svietidlá, môže sa pripevniť jediná značka ES typového schválenia komponentu, ktorá sa skladá:4.5.1 z obdĺžnika, obklopujúceho malé písmeno "e", za ktorým nasleduje rozlišovacie číslo alebo písmená členského štátu, ktorý typové schválenie komponentu udelil (pozri bod 4.2.1);4.5.2 zo základného schvaľovacieho čísla (pozri bod 4.2.2, prvá polovica vety);4.5.3 prípadne z požadovanej šípky, pokiaľ ide o súpravu svietidiel ako celok.4.6 Táto značka sa môže umiestniť kdekoľvek na svietidlách, ktoré sú skupinové, združené alebo vzájomne zlúčené za predpokladu, že4.6.1 je viditeľná po namontovaní svietidiel;4.6.2 žiadny z komponentov skupinových, združených alebo vzájomne zlúčených svietidiel, cez ktorý prechádza svetlo, sa nemôže odstrániť bez toho, aby nebola súčasne odstránená aj schvaľovacia značka.4.7 Príslušný identifikačný symbol každého svietidla zodpovedajúci každej smernici, podľa ktorej bolo ES typové schválenie komponentu udelené, sa vyznačí spolu s poradovým číslom (pozri bod 4.2.2) a podľa potreby s písmenom "D" a požadovanou šípkou:4.7.1 buď na príslušnej ploche výstupu svetla;4.7.2 alebo v skupine tak, aby každé zo skupinových, združených alebo vzájomne zlúčených svietidiel mohlo byť jasne identifikované.4.8 Rozmery komponentov tejto značky nesmú byť menšie než minimálne rozmery špecifikované pre jednotlivé značky rôznymi smernicami, podľa ktorých bolo ES typové schválenie komponentu udelené.5. MODIFIKÁCIE TYPU A ZMENY SCHVÁLENIA5.1 V prípade modifikácií typu schváleného podľa tejto smernice, platia ustanovenia článku 5 smernice 70/156/EHS.6. ZHODA VÝROBY6.1 Vo všeobecnosti sa opatrenia na zabezpečenie zhody výroby prijmú v súlade s ustanoveniami uvedenými v článku 10 smernice 70/156/EHS.6.2 Každé parkovacie svetlo musí spĺňať fotometrické podmienky špecifikované v tejto smernici [1]. U parkovacieho svetla náhodne vybratého zo sériovej výroby sa však požiadavky, pokiaľ ide o minimálnu intenzitu vyžarovaného svetla (meranú so štandardnou žiarovkou uvedenou v odseku 8 [2]) v každom z príslušných smerov, obmedzia na 80 % minimálnej hodnoty predpísanej v odsekoch 7.1 a 7.2 [3]. Za rovnakých podmienok sa môžu predpísané maximálne hodnoty prekročiť o 20 %.Doplnok 1+++++ TIFF ++++++++++ TIFF +++++Doplnok 2+++++ TIFF ++++++++++ TIFF +++++Doplnok 3VZOR ZNAČKY ES TYPOVÉHO SCHVÁLENIA KOMPONENTU+++++ TIFF +++++Zariadenie označené značkou ES typového schválenia komponentu zobrazenou vyššie, je parkovacie svetlo, typovo schválené v Nemecku (e1) podľa tejto smernice (00) pod základným schvaľovacím číslom 1471.PRÍLOHA IITECHNICKÉ POŽIADAVKY1. Platia technické požiadavky uvedené v bodoch 2, 6 až 9 a prílohy 3 až 5 nariadenia EHK OSN č. 77, ktoré pozostávajú z konsolidovaného znenia nasledujúcich dokumentov:- nariadenie v pôvodnom znení (00) [1]- doplnky 1 a 2 k nariadeniu č. 77 vrátane zmien [2]- doplnok 3 k nariadeniu č. 77 [3],- doplnok 4 k nariadeniu č. 77 [4],okrem nasledujúceho:1.1 Odkaz na "Nariadenie č. 48" sa rozumie ako odkaz na "smernicu 76/756/EHS".1.2 Odkaz na "Nariadenie č. 37" sa rozumie ako odkaz na "prílohu VII k smernici 76/761/EHS"."[1] Dokumentov uvedených v bode 1 prílohy II k tejto smernici.[2] Dokumentov uvedených v bode 1 prílohy II k tejto smernici.[3] Dokumentov uvedených v bode 1 prílohy II k tejto smernici.[1] [2] [3] [4] TRANS/WP.29/530.--------------------------------------------------


title: Smernica Komisie 2007/54/ES z  29. augusta 2007 , ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohy II a III technickému pokroku (Text s významom pre EHP )

text:
               30.8.2007

               SK

               Úradný vestník Európskej únie

               L 226/21

      SMERNICA KOMISIE 2007/54/ES
   z 29. augusta 2007,
   ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohy II a III technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre spotrebné výrobky,
   keďže:

               (1)

               V nadväznosti na uverejnenie vedeckej štúdie pod názvom Používanie trvalých farieb na vlasy a riziko rakoviny močového mechúra (Use of permanent hair dyes and bladder cancer risk) v roku 2001 Vedecký výbor pre kozmetické výrobky a nepotravinové výrobky určené pre spotrebiteľov, ktorý na základe rozhodnutia Komisie 2004/21 (2) nahradil Vedecký výbor pre spotrebné výrobky (SCCP, Scientific Committee on Consumer Products), dospel k záveru, že potenciálne riziká sú dôvodom na obavu. Odporučil, aby Komisia podnikla ďalšie kroky na kontrolu používania látok, ktoré sa nachádzajú vo farbách na vlasy.

               (2)

               Vedecký výbor pre spotrebné výrobky ďalej odporučil vytvoriť celkovú stratégiu posudzovania bezpečnosti látok obsiahnutých vo farbách na vlasy vrátane požiadaviek na testovanie látok, ktoré sa používajú v prípravkoch na farbenie vlasov, na potenciálnu genotoxicitu/mutagenicitu.

               (3)

               V nadväznosti na stanoviská SCCP sa Komisia, členské štáty a zainteresované strany dohodli na celkovej stratégii regulácie látok používaných v prípravkoch na farbenie vlasov, podľa ktorej sa od subjektov výrobného odvetvia požaduje, aby predkladali SCCP na vyhodnotenie dokumenty s vedeckými údajmi o látkach používaných vo farbách na vlasy.

               (4)

               Látky, pri ktorých nebola predložená žiadna aktualizovaná dokumentácia o bezpečnosti, ktorá by umožnila zodpovedajúce posúdenie rizika, by mali byť zahrnuté do prílohy II.

               (5)

               4,4′-Diaminodiphenylamine a jeho soli; 4-dietylamino-o-toluidín a jeho soli; 4-amino-N,N-dietylanilín a jeho soli; N,N-Dimethyl-p-phenylenediamine a jeho soli a Toluene-3,4-Diamine a jeho soli sú však v súčasnosti uvedené pod referenčnými číslami 8 a 9 vo všeobecných záznamoch v časti 1 prílohy III. Mali by byť preto vypustené zo všeobecných záznamov v prílohe III. Namiesto toho je vhodné zahrnúť ich do zoznamu v prílohe II. Tieto prílohy by sa mali preto zodpovedajúcim spôsobom zmeniť a doplniť.

               (6)

               Smernica 76/768/EHS by sa preto mala zodpovedajúcim spôsobom zmeniť a doplniť.

               (7)

               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   Prílohy II a III k smernici 76/768/EHS sa menia a dopĺňajú v súlade s prílohou k tejto smernici.
   Článok 2
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 18. marca 2008. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia sa uplatňujú od 18. júna 2008. Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravujú členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 29. augusta 2007

            Za Komisiu

         Günter VERHEUGEN

            podpredseda

      (1)  Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 2007/22/ES (Ú. v. EÚ L 101, 18.4.2007, s. 11).

      (2)  Ú. v. EÚ L 66, 4.3.2004, s. 45.

      PRÍLOHA
      Smernica 76/768/EHS sa mení a dopĺňa takto:

                  1.

                  Do prílohy II sa dopĺňajú tieto referenčné čísla 1244 až 1328:

                              Ref. číslo

                              Chemický názov/názov INCI

                              „1244

                              5-metylbenzén-1,2,4-triol (číslo CAS 1124-09-0) a jeho soli, ak sa používa ako látka v prípravkoch na farbenie vlasov

                              1245

                              6-hydrohy-4-metyl-2-pyridón (číslo CAS 4664-16-8) a jeho soli, ak sa používa ako látka v prípravkoch na farbenie vlasov

                              1246

                              2,3-dihydro-1,4-benzodioxín-5-ol (číslo CAS 10288-36-5) a jeho soli, ak sa používa ako látka v prípravkoch na farbenie vlasov

                              1247

                              3,4-Methylenedioxyphenol (číslo CAS 533-31-3) a jeho soli, ak sa používa ako látka v prípravkoch na farbenie vlasov

                              1248

                              3,4-Methylenedioxyaniline (číslo CAS 14268-66-7) a jeho soli, ak sa používa ako látka v prípravkoch na farbenie vlasov

                              1249

                              Hydroxypyridinone (číslo CAS 822-89-9) a jeho soli, ak sa používa ako látka v prípravkoch na farbenie vlasov

                              1250

                              3-Nitro-4-aminophenoxyethanol (číslo CAS 50982-74-6) a jeho soli, ak sa používa ako látka v prípravkoch na farbenie vlasov

                              1251

                              2-metoxy-4-nitrofenol (číslo CAS 3251-56-7) (4-Nitroguaiacol) a jeho soli, ak sa používa ako látka v prípravkoch na farbenie vlasov

                              1252

                              C.I. Acid Black 131 (číslo CAS 12219-01-1) a jeho soli, ak sa používa ako látka v prípravkoch na farbenie vlasov

                              1253

                              Floroglucinol (číslo CAS 108-73-6) (Phloroglucinol) a jeho soli, ak sa používa ako látka v prípravkoch na farbenie vlasov

                              1254

                              1,2,4-Benzenetriacetate benzén-1,2,4-triyl-triacetát (číslo CAS 613-03-6) a jeho soli, ak sa používa ako látka v prípravkoch na farbenie vlasov

                              1255

                              Produkty reakcie 2,2’-iminobisetanolu s epichlórhydrínom a 2-nitrobenzén-1,4-diamínom (číslo CAS 68478-64-8) (CAS 158571-58-5) (HC Blue No. 5) a jeho soli, ak sa používa ako látka v prípravkoch na farbenie vlasov

                              1256

                              Produkty reakcie N-metyl-1,4-diaminoantrachinónu s epichlórhydrínom a monoetanolamínom (číslo CAS 158571-57-4) (HC Blue No. 4) a jeho soli, ak sa používa ako látka v prípravkoch na farbenie vlasov

                              1257

                              Kyselina 4-aminobenzénsulfónová kyselina sulfanilová (číslo CAS 121-57-3) a jej soli, ak sa používa ako látka v prípravkoch na farbenie vlasov

                              1258

                              Kyselina 3,3’-[sulfonylbis[(2-nitro-4,1-fenylén)imino]]bis(6-(fenylamino)benzénsulfónová a jej soli, ak sa používa ako látka v prípravkoch na farbenie vlasov

                              1259

                              3(alebo 5)-[[4-[benzylmetylamino]fenyl]diazenyl]-1,2-(alebo 1,4)-1H-1,2,4 triazol a jeho soli, ak sa používa ako látka v prípravkoch na farbenie vlasov

                              1260

                              2,2’-[[3-chlór-4-[(2,6-dichlór-4-nitrofenyl)diazenyl]fenyl]imino]bis(etanol) (číslo CAS 23355-64-8) (Disperse Brown 1) a jeho soli, ak sa používa ako látka v prípravkoch na farbenie vlasov

                              1261

                              2-[[4-[etyl(2-hydroxyetyl)amino]fenyl]diazenyl]-6-metoxy-3-metylbenzotiazol a jeho soli, ak sa používa ako látka v prípravkoch na farbenie vlasov

                              1262

                              2-[(4-chlór-2-nitrofenyl)diazenyl]-N-(2-metoxyfenyl)-3-oxobutánamid (číslo CAS 13515-40-7) Pigment Yellow 73) a jeho soli, ak sa používa ako látka v prípravkoch na farbenie vlasov

                              1263

                              2,2’-[(3,3’-dichlór[1,1’-bifenyl]-4,4’-diyl)bis(diazéndiyl)]bis[N-fenyl-3-oxobutánamid] (číslo CAS 6358-85-6) (Pigment Yellow 12) a jeho soli, ak sa používa ako látka v prípravkoch na farbenie vlasov

                              1264

                              Kyselina 2,2’-(1,2-eténdiyl)bis[5-((4-ethoxyfenyl)diazenyl] benzénsulfónová a jej soli, ak sa používa ako látka v prípravkoch na farbenie vlasov

                              1265

                              2,2-dimetyl-6-[[1-naftyl -4-(fenyldiazenyl)]-diazenyl]-2,3-dihydro-1H-pyrimidín (číslo CAS 4197-25-5) (Solvent Black 3) a jeho soli, ak sa používa ako látka v prípravkoch na farbenie vlasov

                              1266

                              Kyselina 3(alebo 5)-[[4-[(7-amino-1-hydroxy-3-sulfonáto-2-naftyl)diazenyl]-1-naftyl]diazenyl] salicylová a jej soli, ak sa používa ako látka v prípravkoch na farbenie vlasov

                              1267

                              Kyselina 7-(benzoylamino)-4-hydroxy-3-[[4-[(4-sulfofenyl)diazenyl]fenyl]diazenyl]-2-naftalénsulfónová a jej soli, ak sa používa ako látka v prípravkoch na farbenie vlasov

                              1268

                              [μ-[[7,7’-iminobis[4-hydroxy-3-[[2-hydroxy-5-(N-metylsulfamoyl)fenyl]diazenyl]naftalén-2-sulfonáto]](6-)]]dimeďnatan a jeho soli, ak sa používa ako látka v prípravkoch na farbenie vlasov

                              1269

                              Kyselina 3-[(4-(acetamino)fenyl)diazenyl]-4-hydroxy-7-[[[[5-hydroxy-6-(fenyldiazenyl)-7-sulfonaftalén-2-yl]amino]karbonyl]amino]-2-naftelénsulfónová a jej soli, ak sa používa ako látka v prípravkoch na farbenie vlasov

                              1270

                              Kyselina 7,7’-(karbonyldiimino)bis(4-hydroxy-3-[[2-sulfo-4-[(4-sulfofenyl)diazenyl]fenyl]diazenyl]-2-naftalénsulfónová (číslo CAS 25188-41-4) a jej soli, ak sa používa ako látka v prípravkoch na farbenie vlasov

                              1271

                              N-[4-[bis[4-(dietylamino)fenyl]metylén]cyklohexa-2,5-dién-1-ylidén]-N-etyletánamín a jeho soli, ak sa používa ako látka v prípravkoch na farbenie vlasov

                              1272

                              [2-[[(4-metoxyfenyl)metylhydrazono]metyl]-1,3,3-trimetyl-3H-indol] a jeho soli, ak sa používa ako látka v prípravkoch na farbenie vlasov

                              1273

                              2-(2-((2,4-dimethoxyfenyl)amino)vinyl)-1,3,3-trimetyl-3H-indol a jeho soli, ak sa používa ako látka v prípravkoch na farbenie vlasov

                              1274

                              nigrozín rozpustný v alkohole (číslo CAS 11099-03-9) (Solvent Black 5), ak sa používa ako látka v prípravkoch na farbenie vlasov

                              1275

                              3,7-bis(dietylamino)fenoxazín-5-ium (číslo CAS 47367-75-9) a jeho soli, ak sa používa ako látka v prípravkoch na farbenie vlasov

                              1276

                              9-(dimetylamino)-benzoa)fenozaxín-7-ium a jeho soli, ak sa používa ako látka v prípravkoch na farbenie vlasov

                              1277

                              6-amino-2-(2,4-dimetylfenyl)-1H-benz[de]izochinolín-1,3(2H)-dión (číslo CAS 2478-20-8) (Solvent Yellow 44) a jeho soli, ak sa používa ako látka v prípravkoch na farbenie vlasov

                              1278

                              1-amino-4-[[4-[(dimetylamino)metyl]fenyl]amino]antrachinón (číslo CAS 12217-43-5) a jeho soli, ak sa používa ako látka v prípravkoch na farbenie vlasov

                              1279

                              Laccaic Acid (CI Natural Red 25) (číslo CAS 60687-93-6) a jej soli, ak sa používa ako látka v prípravkoch na farbenie vlasov

                              1280

                              Kyselina 2-anilino-5-[(2,4-dinitrofenyl)amino]benzénsulfónová (číslo CAS 15347-52-1) a jej soli, ak sa používa ako látka v prípravkoch na farbenie vlasov

                              1281

                              4-[(4-nitrofenyl)diazenyl]anilín (číslo CAS 730-40-5) (Disperse Orange 3) a jeho soli, ak sa používa ako látka v prípravkoch na farbenie vlasov

                              1282

                              4-nitro-m-phenylenediamine (číslo CAS 5131-58-8) a jeho soli, ak sa používa ako látka v prípravkoch na farbenie vlasov

                              1283

                              1-amino-4-(metylamino)antrachinón (číslo CAS 1220-94-6) (Disperse Violet 4) a jeho soli, ak sa používa ako látka v prípravkoch na farbenie vlasov

                              1284

                              N-methyl-3-nitro-p-phenylenediamine (číslo CAS 2973-21-9) a jeho soli, ak sa používa ako látka v prípravkoch na farbenie vlasov

                              1285

                              2-(2-amino-4-nitroanilino)etanol (číslo CAS 56932-44-6) (HC Yellow No. 5) a jeho soli, ak sa používa ako látka v prípravkoch na farbenie vlasov

                              1286

                              2-[(2-amino-4-nitrofenyl)amino]-2-(hydroxymetyl)propán-1,3-diol (číslo CAS 56932-45-7) (HC Yellow No. 3) a jeho soli, ak sa používa ako látka v prípravkoch na farbenie vlasov

                              1287

                              2-nitro-N-hydroxyethyl-p-anisidine (číslo CAS 57524-53-5) a jeho soli, ak sa používa ako látka v prípravkoch na farbenie vlasov

                              1288

                              N,N’-Dimethyl-N-Hydroxyethyl-3-nitro-p-phenylenediamine (číslo CAS 10228-03-2) a jeho soli, ak sa používa ako látka v prípravkoch na farbenie vlasov

                              1289

                              3-[N-metyl-N-(4-metylamino-3-nitrofenyl)amino]propán-1,2-diol (číslo CAS 93633-79-5) a jeho soli, ak sa používa ako látka v prípravkoch na farbenie vlasov

                              1290

                              Kyselina 4-etylamino-3-nitrobenzoová (číslo CAS 2788-74-1) (N-Ethyl-3-Nitro PABA) a jej soli, ak sa používa ako látka v prípravkoch na farbenie vlasov

                              1291

                              [8-[(4-amino-2-nitrofenyl)diazenyl]-7-hydroxy-2-naftyl]trimetylamónium a jeho soli (s výnimkou Basic Red 118 (CAS 71134-97-9), ak je prítomná ako nečistota v Basic Brown 17), ak sa používa ako látka v prípravkoch na farbenie vlasov

                              1292

                              5-[[4-(dimetylamino)fenyl]diazenyl]-1,4-dimetyl-1H-1,2,4-triazol a jeho soli, ak sa používa ako látka v prípravkoch na farbenie vlasov

                              1293

                              4-(fenyldiazenyl)benzén1,3-diamín (číslo CAS 495-54-5) a jeho soli, ak sa používa ako látka v prípravkoch na farbenie vlasov

                              1294

                              4-metyl-6-(fenyldiazenyl)benzén-1,3-diamín a jeho soli, ak sa používa ako látka v prípravkoch na farbenie vlasov

                              1295

                              Kyselina 5-(acetamino)-4-hydroxy-3-[(2-metylfenyl)diazenyl]-2,7-naftaléndisulfónová a jej soli, ak sa používa ako látka v prípravkoch na farbenie vlasov

                              1296

                              4,4’-[(4-metyl-1,3-fenylén)bis(diazéndiyl)]bis[6-metylbenzén-1,3-diamín] (číslo CAS 4482-25-1) (Basic Brown 4) a jeho soli, ak sa používa ako látka v prípravkoch na farbenie vlasov

                              1297

                              3-[[4-[[diamino(fenyldiazenyl)fenyl]diazenyl]-2-metylfenyl]diazenyl]-N,N,N-trimetylbenzénamín a jeho soli, ak sa používa ako látka v prípravkoch na farbenie vlasov

                              1298

                              3-[[4-[[diamino(fenyldiazenyl)fenyl]diazenyl]naftalén-1-yl]diazenyl]-N,N,N-trimetylbenzénamín a jeho soli, ak sa používa ako látka v prípravkoch na farbenie vlasov

                              1299

                              N-[4-[[4-(dietylamino)fenyl]fenylmetylén]cyklohexa-2,5-dién-1-ylidén]-N-etyletánamín a jeho soli, ak sa používa ako látka v prípravkoch na farbenie vlasov

                              1300

                              1-[(2-hydroxyetyl)amino]-4-(metylamino) antrachinón (číslo CAS 86722-66-9) a jeho deriváty, ak sa používa ako látka v prípravkoch na farbenie vlasov

                              1301

                              1,4-diamino-2-metoxyantrachinón (číslo CAS 2872-48-2) (Disperse Red 11) a jeho soli, ak sa používa ako látka v prípravkoch na farbenie vlasov

                              1302

                              1,4-dihydroxy-5,8-bis[(2-hydroxyetyl)amino]antrachinón (číslo CAS 3179-90-6) (Disperse Blue 7) a jeho soli, ak sa používa ako látka v prípravkoch na farbenie vlasov

                              1303

                              1-[(3-aminopropyl)amino]-4-(metylamino)antrachinón a jeho soli, ak sa používa ako látka v prípravkoch na farbenie vlasov

                              1304

                              N-[6-[(2-chlór-4-hydroxyfenyl)imino]-4-metoxy-3-oxocyklohexa-1,4-dién-1-yl]acetamid (číslo CAS 66612-11-1) (HC Yellow No. 8) a jeho soli, ak sa používa ako látka v prípravkoch na farbenie vlasov

                              1305

                              [6-[[3-chlór-4-(metylamino)fenyl]imino]-4-metyl-3-oxocyklohexa-1,4-dién-1-yl]močovina (číslo CAS 56330-88-2) (HC Red No. 9) a jej soli, ak sa používa ako látka v prípravkoch na farbenie vlasov

                              1306

                              3,7-bis(dimetylamino)fenotiazín-5-ium a jeho soli, ak sa používa ako látka v prípravkoch na farbenie vlasov

                              1307

                              4,6-bis(2-hydroxyetoxy)-m-fenylénediamín a jeho soli, ak sa používa ako látka v prípravkoch na farbenie vlasov

                              1308

                              5-Amino-2,6-Dimethoxy-3-Hydroxypyridine (číslo CAS 104333-03-1) a jeho soli, ak sa používa ako látka v prípravkoch na farbenie vlasov

                              1309

                              4,4’-Diaminodiphenylamine (číslo CAS 537-65-5) a jeho soli, ak sa používa ako látka v prípravkoch na farbenie vlasov

                              1310

                              N,N-dietyl-2-metylbenzén-1,4-diamín (číslo CAS 148-71-0) a jeho soli, ak sa používa ako látka v prípravkoch na farbenie vlasov

                              1311

                              4-amino-N,N-dietylanilín (číslo CAS 93-05-0) a jeho soli, ak sa používa ako látka v prípravkoch na farbenie vlasov

                              1312

                              4-amino-N,N-dimetylanilín (číslo CAS 99-98-9) a jeho soli, ak sa používa ako látka v prípravkoch na farbenie vlasov

                              1313

                              4-metylbenzén-1,2-diamín (číslo CAS 496-72-0) a jeho soli, ak sa používa ako látka v prípravkoch na farbenie vlasov

                              1314

                              2,4-diamino-5-metylfenoxyetanol (číslo CAS 141614-3-5) a jeho soli, ak sa používa ako látka v prípravkoch na farbenie vlasov

                              1315

                              6-Amino-o-cresol (číslo CAS 17672-22-9) a jeho soli, ak sa používa ako látka v prípravkoch na farbenie vlasov

                              1316

                              Hydroxyethylaminomethyl-p-aminophenol (číslo CAS 110952-46-0) a jeho soli, ak sa používa ako látka v prípravkoch na farbenie vlasov

                              1317

                              2-Amino-3-nitrophenol (číslo CAS 603-85-0) a jeho soli, ak sa používa ako látka v prípravkoch na farbenie vlasov

                              1318

                              2-Chloro-5-nitro-N-hydroxyethyl-p-phenylenediamine (číslo CAS 50610-28-1) a jeho soli, ak sa používa ako látka v prípravkoch na farbenie vlasov

                              1319

                              2-Nitro-p-phenylenediamine (číslo CAS 5307-14-2) a jeho soli, ak sa používa ako látka v prípravkoch na farbenie vlasov

                              1320

                              Hydroxyethyl-2,6-dinitro-p-anisidine (číslo CAS 122252-11-3) a jeho soli, ak sa používa ako látka v prípravkoch na farbenie vlasov

                              1321

                              6-Nitro-2,5-pyridinediamine (číslo CAS 69825-83-8) a jeho soli, ak sa používa ako látka v prípravkoch na farbenie vlasov

                              1322

                              3,7-diamino-2,8-dimetyl-5-fenylfenazínium a jeho soli, ak sa používa ako látka v prípravkoch na farbenie vlasov

                              1323

                              Kyselina 3-hydroxy-4-[(2-hydroxynaftyl)diazenyl]-7-nitronaftalén-1-sulfónová (číslo CAS 16279-54-2) a jej soli, ak sa používa ako látka v prípravkoch na farbenie vlasov

                              1324

                              3-[[2-nitro-4-(trifluórmetyl)fenyl]amino]propán-1,2-diol (číslo CAS 104333-00-8) (HC Yellow No. 6) a jeho soli, ak sa používa ako látka v prípravkoch na farbenie vlasov

                              1325

                              2-[(4-chlór-2-nitrofenyl)amino]etanol (číslo CAS 59320-13-7) (HC Yellow No. 12) a jeho soli, ak sa používa ako látka v prípravkoch na farbenie vlasov

                              1326

                              3-[[4-[(2-hydroxyetyl)metylamino]-2-nitrofenyl]amino]propán-1,2-diol (číslo CAS 173994-75-7) a jeho soli, ak sa používa ako látka v prípravkoch na farbenie vlasov

                              1327

                              3-[[4-[etyl(2-hydroxyetyl)amino]-2-nitrofenyl]amino]propán-1,2-diol (číslo CAS 114087-41-1) a jeho soli, ak sa používa ako látka v prípravkoch na farbenie vlasov

                              1328

                              N-[4-[[4-(dietylamino)fenyl][4-(etylamino)-1-naftyl]metylén]cyklohexa-2,5-dién-1-ylidén]-N-etyletánamínium a jeho soli, ak sa používa ako látka v prípravkoch na farbenie vlasov“

                  2.

                  Príloha III sa mení a dopĺňa takto:

                              a)

                              Časť 1 sa mení a dopĺňa takto:

                                          i)

                                          V stĺpci b sa v referenčnom čísle 8 slová „p-fenyléndiamín, jeho N-substituované deriváty a jeho soli, N-substituované deriváty o-fenyléndiamínu, s výnimkou derivátov uvedených v inej časti tejto prílohy“ nahrádzajú slovami „p-fenyléndiamín, jeho N-substituované deriváty a jeho soli, N-substituované deriváty o-fenyléndiamínu, s výnimkou derivátov uvedených v inej časti tejto prílohy a pod referenčnými číslami 1309, 1311 a 1312 v prílohe II“.

                                          ii)

                                          V stĺpci b sa v referenčnom čísle 9 slová „Metylfenylendiamíny, ich N-substituované deriváty a ich soli s výnimkou látky č. 364 v prílohe II“ nahrádzajú slovami: „Metylfenylendiamíny, ich N-substituované deriváty a ich soli s výnimkou látok uvedených pod referenčnými číslami 364, 1310 a 1313 v prílohe II“.

                              b)

                              V časti 2 sa vypúšťajú referenčné čísla 1, 2, 8, 13, 15, 30, 41, 43, 45, 46, 51, 52, 53, a 54.


title: Smernica Komisie 2009/112/ES z  25. augusta 2009 , ktorou sa mení a dopĺňa smernica Rady 91/439/EHS o vodičských preukazoch

text:
               26.8.2009

               SK

               Úradný vestník Európskej únie

               L 223/26

      SMERNICA KOMISIE 2009/112/ES
   z 25. augusta 2009,
   ktorou sa mení a dopĺňa smernica Rady 91/439/EHS o vodičských preukazoch
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/439/EHS z 29. júla 1991 o vodičských preukazoch (1), a najmä na jej článok 7a ods. 2,
   keďže:

               (1)

               Minimálne požiadavky na spôsobilosť viesť vozidlo nie sú v plnej miere harmonizované. Členské štáty môžu uložiť normy, ktoré sú prísnejšie ako minimálne európske požiadavky, ako sa ustanovuje v bode 5 prílohy III k smernici 91/439/EHS.

               (2)

               Keďže existencia rozdielnych požiadaviek v rôznych členských štátoch môže mať vplyv na zásadu voľného pohybu, Rada vo svojej rezolúcii z 26. júna 2000 výslovne požiadala o preskúmanie zdravotných noriem na vydávanie vodičských oprávnení ustanovených v prílohe III k smernici 91/439/EHS.

               (3)

               V súlade s touto rezolúciou Rady Komisia odporučila vykonať strednodobú a dlhodobú prácu s cieľom prispôsobiť prílohu III vedeckému a technickému pokroku, ako sa ustanovuje v článku 7a ods. 2 smernice 91/439/EHS.

               (4)

               Zrak, cukrovka a epilepsia boli označené ako zdravotné stavy, ktoré ovplyvňujú spôsobilosť viesť vozidlo a ktoré treba vziať do úvahy; na tento účel boli zriadené pracovné skupiny pozostávajúce zo špecialistov vymenovaných členskými štátmi.

               (5)

               Tieto pracovné skupiny vypracovali správy so zreteľom na aktualizáciu príslušných bodov prílohy III k smernici 91/439/EHS.

               (6)

               Smernica 91/439/EHS by sa preto mala zodpovedajúcim spôsobom zmeniť a doplniť.

               (7)

               Opatrenia ustanovené v tejto smernici sú v súlade so stanoviskom Výboru pre vodičské preukazy,

         PRIJALA TÚTO SMERNICU:
   Článok 1
   Príloha III k smernici 91/439/EHS sa mení a dopĺňa, ako sa ustanovuje v prílohe.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do jedného roka po nadobudnutí účinnosti tejto smernice. Komisii bezodkladne oznámia znenie týchto ustanovení.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti, ktorá sa riadi touto smernicou.
   Článok 3
   Táto smernica je určená členským štátom.

      V Bruseli 25. augusta 2009

            Za Komisiu

         Antonio TAJANI

            podpredseda

      (1)  Ú. v. ES L 237, 24.8.1991, s. 1.

      PRÍLOHA
      Príloha III k smernici 91/439/EHS sa mení a dopĺňa takto:

                  1.

                  Bod 6 sa nahrádza takto:
                  „ZRAK

                              6.

                              Všetci žiadatelia o vodičský preukaz sa podrobia vhodnému vyšetreniu s cieľom zaistiť, že majú primeranú zrakovú ostrosť na vedenie motorových vozidiel. Ak existujú odôvodnené pochybnosti o zrakovej ostrosti žiadateľa, vyšetrí ho príslušný zdravotnícky orgán. Pri tejto prehliadke sa pozornosť venuje najmä týmto vlastnostiam: zraková ostrosť, zorné pole, videnie za šera, citlivosť na oslnenie a kontrast, diplopia a ostatné zrakové funkcie, ktoré môžu mať škodlivý vplyv na bezpečné vedenie vozidla.
                              Pre vodičov zo skupiny 1 sa môže o vydaní vodičského preukazu uvažovať vo ‚výnimočných prípadoch‘, keď požiadavky kladené na zorné pole alebo zrakovú ostrosť nemožno splniť; v takých prípadoch by sa mal vodič nechať vyšetriť príslušným zdravotníckym orgánom s cieľom preukázať, že nemá žiadnu inú poruchu zrakovej funkcie, vrátane citlivosti na oslnenie a kontrast a videnia za šera. Vodič alebo žiadateľ by mali takisto podliehať preukaznej praktickej skúške, ktorú vykoná príslušný orgán.

                     Skupina 1:

                              6.1.

                              Žiadatelia o vydanie vodičského preukazu alebo o jeho obnovenie musia mať binokulárnu zrakovú ostrosť, v prípade potreby s použitím korekčných šošoviek, s hodnotou aspoň 0,5 pri súčasnom používaní oboch očí.
                              Navyše horizontálne zorné pole by malo byť najmenej 120 stupňov, dodatočný rozsah by mal byť aspoň 50 stupňov doľava a doprava a 20 stupňov smerom nahor a nadol. V okruhu stredných 20 stupňov by nemali byť prítomné žiadne chyby zraku.
                              Ak sa zistí alebo potvrdí očná choroba progresívnej povahy, vodičské preukazy sa môžu vydávať alebo obnovovať len pod podmienkou, že žiadateľ sa podrobí pravidelnému vyšetreniu, ktoré vykoná príslušný zdravotnícky orgán.

                              6.2.

                              Žiadatelia o vydanie vodičského preukazu alebo o jeho obnovenie, ktorí majú úplnú funkčnú stratu zraku jedného oka alebo používajú iba jedno oko (napr. v prípade diplopie), musia mať zrakovú ostrosť najmenej 0,5, a to v prípadne potreby aj s použitím korekčných šošoviek. Príslušný zdravotnícky orgán musí potvrdiť, že tento stav monokulárneho videnia existuje dostatočne dlho na to, aby došlo k adaptácii a že zorné pole tohto oka spĺňa požiadavku ustanovenú v odseku 6.1.

                              6.3.

                              Po akomkoľvek objavení sa nedávno rozvinutej diplopie alebo po strate zraku v jednom oku by malo nasledovať primerané adaptačné obdobie (napríklad šesť mesiacov), počas ktorého nie je povolené viesť vozidlo. Po uplynutí tohto adaptačného obdobia je vedenie vozidla povolené iba po priaznivom stanovisku odborníkov na zrak a vedenie vozidla.

                     Skupina 2:

                              6.4.

                              Žiadatelia o vydanie vodičského preukazu alebo o jeho obnovenie musia mať zrakovú ostrosť, v prípade potreby s použitím korekčných šošoviek, s hodnotou aspoň 0,8 v lepšom oku a aspoň 0,1 v horšom oku. Keď sa na dosiahnutie hodnôt 0,8 a 0,1 používajú korekčné šošovky, minimálna ostrosť (0,8 a 0,1) sa musí dosiahnuť buď korekciou pomocou okuliarov so silou nepresahujúcou plus osem dioptrií, alebo pomocou kontaktných šošoviek. Korekcia sa musí dobre znášať.
                              Okrem toho binokulárne horizontálne zorné pole by malo byť aspoň 160 stupňov, dodatočný rozsah by mal byť najmenej 70 stupňov doľava a doprava a 30 stupňov smerom nahor a nadol. V okruhu stredných 30 stupňov by nemali byť prítomné žiadne chyby zraku.
                              Vodičské preukazy sa nemôžu vydať alebo obnoviť žiadateľom alebo vodičom, ktorí trpia poruchou citlivosti na kontrast alebo diplopiou.
                              Po podstatnej strate zraku v jednom oku by malo nasledovať primerané adaptačné obdobie (napríklad šesť mesiacov), počas ktorého dotknutá osoba nemá dovolené viesť vozidlo. Po uplynutí tohto adaptačného obdobia je vedenie vozidla povolené iba po priaznivom stanovisku odborníkov na zrak a vedenie vozidla.“

                  2.

                  Bod 10 sa nahrádza takto:
                  „DIABETES MELLITUS

                              10.

                              V ďalej uvedených odsekoch ťažká hypoglykémia znamená, že je potrebná pomoc inej osoby a opakovaná hypoglykémia sa vymedzuje ako druhá závažná hypoglykémia v priebehu 12 mesiacov.

                     Skupina 1:

                              10.1.

                              Žiadateľom alebo vodičom, ktorí majú diabetes mellitus, sa vodičské preukazy môžu vydať alebo obnoviť. Počas liečby liekmi by sa mali podrobiť stanovisku autorizovaného zdravotníckeho orgánu a pravidelnej lekárskej kontrole, a to primerane každému prípadu, ale interval medzi nimi by nemal presiahnuť päť rokov.

                              10.2.

                              Vodičské preukazy sa nemôžu vydať ani obnoviť žiadateľom alebo vodičom, ktorí majú opakovanú ťažkú hypoglykémiu alebo/a zníženú schopnosť uvedomiť si svoj hypoglykemický stav. Vodič, ktorý má diabetes, by mal preukázať, že chápe riziko spojené s hypoglykemickým stavom a že tento stav dokáže primerane ovládať.

                     Skupina 2:

                              10.3.

                              Pokiaľ ide o vodičov s diabetes mellitus, možno zvážiť vydanie/obnovenie vodičských preukazov skupiny 2. Pri liečení liekmi, pri ktorých je riziko, že vyvolajú hypoglykémiu (to znamená inzulínom a niektorými tabletkami), by mali platiť tieto kritériá:

                                          —

                                          v predchádzajúcich 12 mesiacoch sa nevyskytla ťažká hypoglykemická príhoda,

                                          —

                                          vodič si plne uvedomuje svoj hypoglykemický stav,

                                          —

                                          vodič musí preukázať, že tento stav dokáže primerane ovládať, a to pravidelným monitorovaním glukózy v krvi najmenej dvakrát denne a v čase významnom pre vedenie vozidla,

                                          —

                                          vodič musí preukázať, že si uvedomuje riziko vyplývajúce z hypoglykemického stavu,

                                          —

                                          v súvislosti s cukrovkou neexistujú iné obmedzujúce komplikácie.

                                    Okrem toho v týchto prípadoch by sa takéto vodičské preukazy mali vydávať iba na základe stanoviska príslušného zdravotníckeho orgánu a pravidelného lekárskeho preskúmania vykonávaného v najviac trojročných intervaloch.

                              10.4.

                              Ťažká hypoglykemická príhoda počas bdelého stavu, dokonca aj taká, ktorá nesúvisí s vedením vozidla, by sa mala oznámiť a na jej základe by sa mal nechať opätovne posúdiť stav pre vydanie vodičského preukazu.“

                  3.

                  Bod 12 sa nahrádza takto:
                  „EPILEPSIA

                              12.

                              Epileptické záchvaty alebo iné náhle poruchy stavu vedomia predstavujú vážne nebezpečenstvo pre bezpečnosť cestnej premávky, ak sa stanú osobe, ktorá vedie motorové vozidlo.
                              Epilepsia sa vymedzuje ako dva alebo viac epileptických záchvatov, ku ktorým došlo v období kratšom ako päť rokov. Vyvolaný epileptický záchvat je vymedzený ako záchvat, ktorý má rozoznateľný príčinný faktor, ktorému je možné sa vyhnúť.
                              Osobe, ktorá má záchvat alebo stratu vedomia po prvýkrát alebo ojedinele, treba odporučiť, aby neviedla vozidlo. Vyžaduje sa odborná správa, v ktorej sa uvedie obdobie zákazu viesť vozidlo a požadovaná následná kontrola.
                              Je mimoriadne dôležité zistiť, o aký špecifický epileptický syndróm a typ záchvatu u danej osoby ide, aby sa mohlo vykonať riadne vyhodnotenie spôsobilosti tejto osoby viesť vozidlo bezpečne (vrátane rizika ďalších záchvatov) a aby sa mohla určiť primeraná liečba. To by mal urobiť neurológ.

                     Skupina 1:

                              12.1.

                              Vodiči skupiny 1, ktorí sú posudzovaní so zreteľom na to, že majú epilepsiu, by mali podliehať preskúmavaniu vodičského preukazu až do uplynutia aspoň piatich rokov bez záchvatov.
                              Ak osoba má epilepsiu, kritériá bezpodmienečného oprávnenia nie sú splnené. Oznámenie by sa malo dať orgánu vydávajúcemu oprávnenia.

                              12.2.

                              Vyvolaný epileptický záchvat: žiadateľ, ktorý dostal vyvolaný epileptický záchvat spôsobený rozoznateľným vyvolávajúcim faktorom, ktorý sa pravdepodobne nebude opakovať pri vedení vozidla, môže byť v jednotlivých prípadoch vyhlásený za spôsobilého viesť vozidlo, a to iba na základe neurologického stanoviska (posudok by mal byť v prípade potreby v súlade s ostatnými príslušnými oddielmi prílohy III, napr. v prípade alkoholu alebo iného faktora komorbidity).

                              12.3.

                              Prvý alebo jediný nevyvolaný záchvat: žiadateľa, ktorý mal prvý nevyvolaný epileptický záchvat, možno vyhlásiť za spôsobilého viesť vozidlo, keď počas šiestich mesiacov nemal záchvaty, a po zodpovedajúcom lekárskom posúdení. Vnútroštátne orgány môžu povoliť vodičom, ktorí majú uznané ukazovatele dobrej prognózy, viesť vozidlo skôr.

                              12.4.

                              Iná strata vedomia: strata vedomia by sa mala posudzovať podľa rizika jej opakovania počas vedenia vozidla.

                              12.5.

                              Epilepsia: vodičov alebo žiadateľov je možné vyhlásiť za spôsobilých viesť vozidlo, keď uplynie obdobie jedného roka bez ďalších záchvatov.

                              12.6.

                              Záchvaty výlučne počas spánku: žiadateľa o vodičský preukaz alebo vodiča, ktorý mal len záchvaty počas spánku, možno vyhlásiť za spôsobilého viesť vozidlo, pokiaľ sa tento ustálený vzor pozoruje počas obdobia, ktoré nesmie byť kratšie ako obdobie bez záchvatov požadované pri epilepsii. Ak sa u vodiča vyskytujú záchvaty v bdelom stave, vyžaduje sa, aby v období jedného roka pred vydaním vodičského preukazu nedošlo k ďalšej príhode (pozri ‚Epilepsia‘).

                              12.7.

                              Záchvaty bez vplyvu na vedomie alebo schopnosť konať: žiadateľa o vodičský preukaz alebo vodiča, ktorý mal len záchvaty, pri ktorých sa výlučne preukázalo, že nemajú vplyv na vedomie ani nespôsobujú nejakú funkčnú poruchu, možno vyhlásiť za spôsobilého viesť vozidlo pod podmienkou, že tento ustálený vzor pretrváva počas obdobia, ktoré nesmie byť kratšie ako obdobie bez záchvatu požadované pri epilepsii. Ak vodiča postihne akýkoľvek iný druh záchvatu, vyžaduje sa, aby v období jedného roka pred vydaním vodičského preukazu nedošlo k ďalšej príhode (pozri ‚Epilepsia‘).

                              12.8.

                              Záchvaty v dôsledku zmeny na pokyn lekára alebo obmedzenie protiepileptickej liečby: pacientovi sa môže odporúčať neviesť vozidlo od začiatku obdobia ukončovania liečby a následne na obdobie šiestich mesiacov po jej skončení. V prípade záchvatov, ktoré sa vyskytnú počas obdobia zmeny alebo po prerušení podávania liekov na pokyn lekára, pacient nesmie viesť vozidlo tri mesiace po obnovení liečby, ktorá bola predtým účinná.

                              12.9.

                              Po chirurgickej liečbe epilepsie: pozri ‚Epilepsia‘.

                     Skupina 2:

                              12.10.

                              Žiadateľ o vodičský preukaz by nemal užívať protiepileptické lieky počas požadovaného obdobia, v priebehu ktorého sa nevyskytnú epileptické záchvaty. Vykonala sa vhodná následná lekárska kontrola. Pri rozsiahlom neurologickom vyšetrení sa neurčila relevantná cerebrálna patológia a na zázname elektroencefalogramu (EEG) nie je viditeľná epileptiformná aktivita. Po akútnej príhode by sa malo urobiť vyšetrenie EEG a vhodné neurologické posúdenie.

                              12.11.

                              Vyvolaný epileptický záchvat: žiadateľ, u ktorého vyvolaný epileptický záchvat bol spôsobený zjavným rozoznateľným príčinným faktorom, ktorý sa pravdepodobne nebude opakovať počas vedenia vozidla, môže byť v jednotlivých prípadoch vyhlásený za spôsobilého viesť vozidlo, ale na základe neurologického stanoviska. Po akútnej príhode by sa malo urobiť vyšetrenie EEG a vhodné neurologické posúdenie.
                              Osoba so štrukturálnym vnútorným poškodením mozgu, u ktorej je zvýšené riziko záchvatov, by nemala byť spôsobilá viesť vozidlá skupiny 2 až do poklesu rizika epilepsie na aspoň 2 % za rok. Posúdenie by malo byť prípadne v súlade s ostatnými príslušnými oddielmi prílohy III (napr. v prípade alkoholu).

                              12.12.

                              Prvý alebo jediný nevyvolaný záchvat: o žiadateľovi, ktorý mal prvý nevyvolaný epileptický záchvat, je možné vyhlásiť, že je schopný viesť vozidlo, keď sa dosiahlo, že bez pomoci protiepileptických liekov nemal päť rokov epileptický záchvat, pokiaľ sa vykonalo vhodné neurologické posúdenie. Vnútroštátne orgány môžu povoliť vodičom, ktorí majú uznané ukazovatele dobrej prognózy, viesť vozidlo skôr.

                              12.13.

                              Iná strata vedomia: strata vedomia by sa mala posudzovať podľa rizika jej opakovania počas vedenia vozidla. Riziko opakovania by malo byť najviac 2 % ročne.

                              12.14.

                              Epilepsia: je nevyhnutné, aby sa stav, keď sa 10 rokov nevyskytli ďalšie záchvaty, dosiahol bez pomoci protiepileptických liekov. Vnútroštátne orgány môžu povoliť vodičom, ktorí majú uznané ukazovatele dobrej prognózy, viesť vozidlo skôr. To sa vzťahuje aj na prípad ‚detskej epilepsie‘.
                              Určité poruchy (napr. tepnovožilové deformácie alebo vnútorné krvácanie do mozgu) sprevádza zvýšené riziko záchvatov, aj keď sa záchvaty zatiaľ nevyskytli. V takejto situácii by mal posúdenie vykonať príslušný zdravotnícky orgán; na povolenie vydania vodičského preukazu by riziko záchvatu malo byť najviac 2 % za rok.“